Diari Oficial de la Generalitat Valenciana


Sumari del DOGV 5231, del 31-03-2006 (2006/3691)

ORDE de 29 de març de 2006, de la Conselleria d'Agricultura, Pesca i Alimentació, per la qual es modifica l'Orde de 21 de desembre de 2005, per la qual es prorroguen durant l'any 2006 els compromisos agroambientals contrets l'any 2001 amb determinades mesures agroambientals en aplicació al Reglament(CE) número 1.257/1999, a la Comunitat Valenciana, i es regulen les sol·licituds de pagament anual de l'anualitat 2006.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5231

Data del DOGV
:   31-03-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/3691


Data del document
:   29-03-2006

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * desenvolupament rural
    * protecció del medi ambient
    * FEOGA
    * terra agrícola

ORDE de 29 de març de 2006, de la Conselleria d'Agricultura, Pesca i Alimentació, per la qual es modifica l'Orde de 21 de desembre de 2005, per la qual es prorroguen durant l'any 2006 els compromisos agroambientals contrets l'any 2001 amb determinades mesures agroambientals en aplicació al Reglament(CE) número 1.257/1999, a la Comunitat Valenciana, i es regulen les sol·licituds de pagament anual de l'anualitat 2006. [2006/3691]  
Per mitjà de l'Orde de 21 de desembre de 2005 es van prorrogar durant l'any 2006 els compromisos agroambientals contrets l'any 2001 amb determinades mesures agroambientals en aplicació al Reglament(CE) número 1257/1999, a la Comunitat Valenciana, i es van regular les sol·licituds de pagament anual de l'anualitat 2006. En l'esmentada orde no estava inclosa la mesura de producció integrada en cítrics.  
Tenint en compte que mentre no s'aprove el nou Programa de Desenrotllament Rural per al període 2007-2013, no es podran establir les normes d'aplicació en relació amb les ajudes determinades per a la utilització de mètodes de producció agropecuària que permeten protegir el medi ambient i mantindre el camp (agroambientals), i d'acord amb el Reglament(CE) número 1.360/2005, de 18 d'agost de 2005, pel qual s'establixen disposicions d'aplicació del Reglament(CE) número 1257/1999, del Consell, sobre l'ajuda al desenrotllament rural a càrrec del Fons Europeu d'Orientació i de Garantia Agrària (FEOGA).   
ORDENE   
Article 1  
Modificar l'article primer de l'Orde de 21 de desembre de 2005, de la Conselleria d'Agricultura, Pesca i Alimentació, que queda redactat de la forma següent:   
.Els beneficiaris acollits a les línies agroambientals protecció de flora i fauna en aiguamolls: actuacions sobre arrossars, agricultura ecològica, producció integrada en vinya i producció integrada en cítrics, i que van finalitzar el seu període de compromisos l'any 2005 tindran la possibilitat de prorrogar els compromisos adquirits per a les parcel·les del seu expedient. Així, amb la sol·licitud prèvia de l'interessat, les esmentades parcel·les podran romandre durant l'any 2006 en les mateixes condicions de compromís i ajuda per a qui les va mantindre en l'exercici 2005. En cap cas s'admetran canvis de titularitat que afecten els expedients els compromisos dels quals van finalitzar en l'any 2005.   
Els beneficiaris de la línia d'actuacions sobre arrossars, agricultura ecològica, producció integrada en vinya i producció integrada en cítrics podran formular la seua sol·licitud de pròrroga en l'imprés dissenyat a este efecte (annex d'esta orde) i que també estarà disponible en la pàgina web de la Generalitat Valenciana (http://www.gva.es)..  
Article 2  
Modificar l'article tercer de l'Orde de 21 de desembre de 2005, de la Conselleria d'Agricultura, Pesca i Alimentació, que queda de la forma següent:   
.El termini de presentació de les sol·licituds de pròrroga, de pagament anual i de canvi de titularitat de 2006 serà el comprés entre el 16 de gener i el 15 de març de 2006. El termini per a les sol·licituds de pròrroga, de pagament anual i canvis de titularitat de la mesura de producció integrada en cítrics serà el comprés entre el 15 de juny i el 31 de juliol de 2006. No obstant això, s'admetran fins a 25 dies naturals següents a la finalització del termini establit, si bé en este cas l'import de les ajudes es reduirà en un 1 per cent per cada dia hàbil de retard. Les sol·licituds presentades amb posterioritat es consideraran com a no presentades.  
Totes les sol·licituds es podran presentar a les oficines comarcals de la Conselleria d'Agricultura, Pesca i Alimentació i en els altres llocs referits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú..  
València, 29 de març de 2006  
El conseller d'Agricultura, Pesca i Alimentació  
JUAN GABRIEL COTINO FERRER